ΓΡΑΠΤΗ ΕΡΩΤΗΣΗ P-1652/97 υποβολή: Johanna Maij-Weggen (PPE) προς την Επιτροπή (5 Μαΐου 1997)

Θέμα: Η αγορά του ρυζιού

1. Σε τι οφείλεται, κατά την άποψη της Επιτροπής η κρίση που πλήττει την αγορά του ρυζιού και πώς κατέληξε στο συμπέρασμα αυτό;

2. Γνωρίζει η Επιτροπή ότι παρατηρείται πτώση της τιμής τόσο στην αγορά του ρυζιού «Indica» όσο και στην αγορά του ρυζιού «Japonica»; Ποιό είναι το εύρος της εν λόγω πτώσης των τιμών και ποιές είναι κατά την άποψη της Επιτροπής οι αιτίες; Έχει εισαχθεί ρύζι «Japonica» στην Ευρωπαϊκή Ένωση κατά τους τελευταίους έξι μήνες; Ποιός ήταν ο όγκος των εν λόγω εισαγωγών και από ποιά ώρα εισήχθη το ρύζι αυτό;

3. Ποιός είναι ο όγκος της παραγωγής ρυζιού «Indica» εντός της Ένωσης κατά την τελευταία περίοδο εμπορίας; Τι μέρος της παραγωγής αυτής έχει ήδη διατεθεί και ποιός είναι ο εναπομένων όγκος; Έχοντας υπόψη το έλλειμμα ρυζιού «Indica» στην Ένωση, κρίνει η Επιτροπή δικαιολογημένη τη λήψη μέτρων ελευθέρωσης;

4. Σε τι ποσότητα ανέρχεται το έλλειμμα ρυζιού (Indica) εντός της Ένωσης, από ποιές χώρες και έναντι ποιάς τιμής πρόκειται να εισαχθεί η εν λόγω ποσότητα ρυζιού προκειμένου να ικανοποιηθούν οι ανάγκες των καταναλωτών της Ένωσης;

5. Με ποιόν τρόπο υπολογίζει η Επιτροπή τη διαφορά τιμής μεταξύ του ρυζιού που προέρχεται από τις υπερπόντιες χώρες και εδάφη και του κοινοτικού ρυζιού; Ποιές τιμές εφαρμόσθηκαν κατά την τελευταία περίοδο εμπορίας, για το κοινοτικό ρύζι και το ρύζι των Υ.Χ.Ε.;

6. Μπορεί να διευκρινίσει η Επιτροπή κατά πόσο αυξήθηκαν οι εισαγωγές ρυζιού από τις υπερπόντιες χώρες και εδάφη, σε σύγκριση με τα έτη 1995 και 1996, καθώς και που βασίσθηκαν οι υπολογισμοί της;

Απάντηση του κ. Fischler εξ ονόματος της Επιτροπής (28 Μαΐου 1997)

1. Η κρίση στον τομέα του ρυζιού στην Κοινότητα οφείλεται αφενός στην αύξηση της κοινοτικής παραγωγής, ειδικότερα λόγω της ανάκαμψης της παραγωγής ρυζιού indica στην Ισπανία μετά από έτη ξηρασίας, και αφετέρου στις αυξανόμενες εισαγωγές από υπερπόντιες χώρες και εδάφη (ΥΧΕ).

2. Οι τιμές του ιταλικού ρυζιού japonica βρίσκονται επί του παρόντος μεταξύ του 90 και του 95% της τιμής παρέμβασης. Η κατάσταση αυτή οφείλεται στους ακόλουθους παράγοντες:

- στην ύπαρξη διαρθρωτικού πλεονάσματος του ρυζιού japonica στην Κοινότητα 7

- στο γεγονός ότι η παραγωγή του ρυζιού japonica κατά την περίοδο 1996/1997 ήταν μεγαλύτερη κατά 15% σε σχέση με την περίοδο εμπορίας 1995/1996, χάρις στις ευνοϊκές κλιματολογικές συνθήκες και την μετατροπή μεταξύ indica και japonica στην Ιταλία 7

- από την αρχή της περιόδου εμπορίας 1996/1997, περί τις 15.000 τόνους ρυζιού japonica σε ισοδύναμο λευκασμένου ρυζιού εισήχθησαν ιδίως από τις ΥΧΕ.

3. Για την περίοδο εμπορίας 1996/1997, η παραγωγή του κοινοτικού ρυζιού japonica υπολογίζεται σε 632.045 τόνους ρυζιού paddy. Στην Ιταλία, το 73% της συγκομιδής επωληθεί, ενώ στην Ισπανία, που αντιπροσωπεύει τη σημαντικότερη αγορά για το εν λόγω είδος ρυζιού, μεγάλο τμήμα εξακολουθεί να μην έχει πωληθεί (η Επιτροπή δεν διαθέτει στοιχεία για το εν λόγω κράτος μέλος) και προσφέρεται στην παρέμβαση.

Τα προστατευτικά μέτρα είναι πλήρως αιτιολογημένα δεδομένου ότι, παρά το έλλειμμα του ρυζιού indica στην Κοινότητα, οι εισαγωγές υπερβαίνουν σαφώς τις εγχώριες ανάγκες στην Κοινότητα, εμποδίζοντας κατά τον τρόπο αυτό το κοινοτικό ρύζι να βρει διέξοδο στην αγορά. Μεταξύ των εν λόγω εισαγωγών, τη σημαντικότερη επίπτωση έχει το κοινό ρύζι των ΥΧΕ.

4. Το κοινοτικό έλλειμμα σε ρύζι indica φθάνει τις 300.000 τόνους περίπου σε ισοδύναμου λευκασμένου ρυζιού. Οι κυριότερες προμηθεύτριες χώρες είναι οι ΥΧΕ, οι Ηνωμένες Πολιτείες και η Ταϊλάνδη. Η τιμή εισαγωγής ποικίλλει σε μεγάλο βαθμό ανάλογα με την καταγωγή, την ποιότητα, το είδος του ρυζιού και το στάδιο της βιομηχανικής κατεργασίας.

5. Κατά την εφαρμογή της πρώτης προστατευτικής ρήτρας τον Ιανουαρίου του 1996 η τιμή κατά την εισαγωγή συμπεριλαμβανομένου του κόστους και του ναύλου για το ημιλευκασμένο ρύζι καταγωγής των Ολλανδικών Αντιλλών ήταν περίπου 460 ECU ανά τόνο, ενώ η τιμή του ισπανικού ρυζιού indica paddy κυμαινόταν σε 324 ECU ανά τόνο.

6. Οι εισαγωγές από τις ΥΧΕ κατά το 1995 ήταν της τάξης των 270.000 τόνων σε ισοδύναμο αποφλοιωμένου ρυζιού, ενώ κατά το 1996 η εν λόγω ποσότητα υπερέβη τις 350.000 τόνους.